Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη συμφωνιών για το εμπόριο κλωστοϋφαντουργικών προϊόντων με ορισμένες τρίτες χώρες (Δημοκρατία της Λευκορωσίας, Βασίλειο του Νεπάλ, Πρώην Γιουγκοσλαβική Δημοκρατία της Μακεδονίας, Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν, Ουζμπεκιστάν, Λαϊκή Δημοκρατία της Κίνας, Ουκρανία, Αραβική Δημοκρατία της Αιγύπτου)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατά το δεύτερο εξάμηνο του 1999, η Επιτροπή, σύμφωνα με τις οδηγίες που ενέκρινε το Συμβούλιο, διαπραγματεύτηκε και μονογράφησε συμφωνίες για το εμπόριο κλωστοϋφαντουργικών προϊόντων με ορισμένες τρίτες χώρες (Δημοκρατία της Λευκορωσίας, Βασίλειο του Νεπάλ, Πρώην Γιουγκοσλαβική Δημοκρατία της Μακεδονίας, Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν, Ουζμπεκιστάν, Λαϊκή Δημοκρατία της Κίνας, Ουκρανία, Αραβική Δημοκρατία της Αιγύπτου).

Εν αναμονή της ολοκλήρωσης των διαδικασιών για την επίσημη σύναψή τους, οι εν λόγω συμφωνίες εφαρμόζονται προσωρινά για το έτος 2000, υπό την προϋπόθεση της αμοιβαιότητας.

Ως εκ τούτου, η Επιτροπή προτείνει στο Συμβούλιο να εγκρίνει και να υπογράψει επισήμως τις εν λόγω συμφωνίες εξ ονόματος της Ευρωπαϊκής Κοινότητας.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη συμφωνιών για το εμπόριο κλωστοϋφαντουργικών προϊόντων με ορισμένες τρίτες χώρες (Δημοκρατία της Λευκορωσίας, Βασίλειο του Νεπάλ, Πρώην Γιουγκοσλαβική Δημοκρατία της Μακεδονίας, Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν, Ουζμπεκιστάν, Λαϊκή Δημοκρατία της Κίνας, Ουκρανία, Αραβική Δημοκρατία της Αιγύπτου)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη σύναψη της Ευρωπαϊκής Κοινότητας και, ιδίως, το άρθρο 133, σε συνδυασμό με το άρθρο 300 (2), πρώτη παράγραφο, πρώτη πρόταση,

την πρόταση της Επιτροπής,

Εκτιμώντας τα εξής:

(1) Η Επιτροπή διαπραγματεύτηκε, εξ ονόματος της Ευρωπαϊκής Κοινότητας, συμφωνίες για το εμπόριο κλωστοϋφαντουργικών προϊόντων με ορισμένες τρίτες χώρες.

(2) Οι εν λόγω συμφωνίες εφαρμόζονται προσωρινά υπό την προϋπόθεση της αμοιβαιότητας.

(3) Οι εν λόγω συμφωνίες πρέπει να συναφθούν επισήμως.

ΑΠΟΦΑΣΙΣΕΙ:

Άρθρο 1

Οι αποφάσεις που παρατίθενται στο παράρτημα Ι εγκρίνονται και υπογράφονται εξ ονόματος της Κοινότητας.

Τα κείμενα των συμφωνιών επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τις προαναφερθείσες συμφωνίες.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

* Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λευκορωσίας για την τροποποίηση της συμφωνίας μεταξύ της Ευρωπαϊκής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων, η οποία εφαρμόζεται προσωρινά σύμφωνα με την απόφαση του Συμβουλίου της 21ης Δεκεμβρίου 1999 [1].

[1] ΕΕ L 336, της 29.12.1999, σ. 26.

* Συμφωνία μεταξύ της Ευρωπαϊκής Κοινότητας και του Βασιλείου του Νεπάλ για το εμπόριο κλωστοϋφαντουργικών προϊόντων, η οποία εφαρμόζεται προσωρινά σύμφωνα με την απόφαση του Συμβουλίου της 13ης Σεπτεμβρίου 1999 [2].

[2] ΕΕ L 32, της 7.2.2000, σ. 1.

* Συμφωνία μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας για το εμπόριο κλωστοϋφαντουργικών προϊόντων, η οποία εφαρμόζεται προσωρινά σύμφωνα με την απόφαση του Συμβουλίου της 21ης Δεκεμβρίου 1999 [3].

[3] ΕΕ L 344 της 31.12.1999, σ. 1.

* Συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας και ορισμένων τρίτων κρατών (Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν και Ουζμπεκιστάν) για το εμπόριο κλωστοϋφαντουργικών προϊόντων, οι οποίες εφαρμόζονται προσωρινά σύμφωνα με την απόφαση του Συμβουλίου της 21ης Δεκεμβρίου 1999 [4].

[4] ΕΕ L 343 της 31.12.1999, σ. 1.

* Συμφωνία υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων, η οποία εφαρμόζεται προσωρινά σύμφωνα με την απόφαση του Συμβουλίου της 21ης Δεκεμβρίου 1999 [5].

[5] ΕΕ L 345 της 31.12.1999, σ. 1.

* Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ουκρανίας που τροποποιεί τη Συμφωνία μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων, η οποία εφαρμόζεται προσωρινά σύμφωνα με την απόφαση του Συμβουλίου της 21ης Δεκεμβρίου 1999 [6].

[6] ΕΕ L 337 της 30.12.1999, σ. 43.

* Μνημόνιο συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου σχετικά με το εμπόριο κλωστοϋφαντουργικών προϊόντων, το οποίο εφαρμόζεται προσωρινά σύμφωνα με την απόφαση του Συμβουλίου της 21ης Δεκεμβρίου 1999 [7].